**Magyar nyelvi tételek a 12. osztály számára**

1. **Témakör: Ember és nyelvhasználat. Jelek és jelrendszerek**

**Tétel: Jelrendszerek a nem nyelvi közlésben**

**Feladat: Nevezze meg, hogy milyen nyelvi jelekből épül fel az alábbi szöveg, és milyen szabályok kapcsolják össze nyelvi jeleit mondattá? A nyelvi példából kiindulva nevezzen meg nem nyelvi jelrendszereket!**

„Mert ha az embernek valami mondanivalója van, vagy éppen sok mondanivalója, az csak annyit jelent, hogy építőtéglája van. De még azokat a téglákat össze is kell rakni tudni, hogy emeletes, sőt két-három emeletes házak legyenek belőlük.”

(Mikszáth Kálmán)

építőtégla – szó

ház – szöveg

metafora

magánhangzók, mássalhangzók

fonémák – betűk (felolvasva hangok)

morfémák – szóelemek (a legkisebb nyelvi jelek, jelentésük van)

 tő- és toldalékmorfémák (toldalék: rag, jel, képző)

 rag: embernek, jel: házak, képző: emeletes

szintagmák -

mondatok –

főnév, melléknév, ige, határozószó, kötőszó, névmás, igenév, viszonyszó, névelő

Mondatok: a szavak jelentése alapján épülnek fel

**Természetes/mesterséges jelek**

Nem nyelvi jelek: hangsúly, hangerő, hanglejtés (intonáció), hangszín, beszédszünet, beszédtempó (mondat- és szövegfonetikai jelek)

Nonverbális jelek a kommunikációban: gesztusok, mimika, testbeszéd, testtartás, térközszabályozás (proxemika), emblémák, öltözet

1. **Témakör: Ember és nyelvhasználat**

**Tétel: Nyelvünk helyzete a Kárpát-medencében**

**Feladat: Ismertesse a magyar nyelv helyzetét a Kárpát-medencében, térjen ki a nyelvi identitás és nyelvi sokszínűség kérdésére, valamint a hazánkban élő nemzetiségek nyelvhasználatára! Válaszában értékelje az alábbi idézet számadatatit!**

„A rendelkezésre álló adatok szerint jelenleg Szlovákiában megközelítőleg 451 900, Kárpátalján (2011-ben) 163 000, Romániában 1 237 746, Szerbiában 236 206 és végül Magyarországon (2021-ben) 9 730 000 fő magyar él. Vagyis a Kárpát-medence fenti öt országában élő magyarok száma 11 818 852. Negyven év elteltével az előreszámítás magas változata szerint összesen 15,2%-kal (1 797 852 fő) fog csökkenni a magyarság száma.”

1. **Témakör: A magyar nyelv története**

**Tétel: A nyelvújítás művelődéstörténeti háttere, hatása és jelentősége**

**Feladat: Jellemezze a szövegbeli példák segítségével a nyelvújítási mozgalom kedvelt, gyakori szóalkotási módjait! Foglalja össze az idézet alapján, hogy mi a nyelvújítási mozgalom lényege és jelentősége!**

„Eltelt néhány évtized Bessenyei Magyarsága és más röpiratai óta, és felpörgött a megújulás szelleme Kazinczy munkájának köszönhetően… A nyelvújítás sok módszerrel dolgozott, álljon itt ízelítőnek néhány (zárójelben közlünk néhány adatot a szavak eredetéről):

csend (régen: csendesz), előítélet (praeiudicium), hőmérő, doboz, páholy (csűr, szénatartó rekesz), dereng, csárda, fegyelem, váz, zene, zsebkönyv, rovar (rovátkolt barom), magány (magányos), zargat, mámor, rendőr, hullám.”



1. **Témakör: A magyar nyelv története**

**Tétel: A nyelvtörténet forrásai az ómagyar korból**

**Feladat: A szöveget megvizsgálva végezzen diakrón vizsgálatot: vesse össze a mai és az ómagyar kori nyelvállapotot! Válaszában térjen ki a nyelvemlékeinkre, és röviden a nyelvújítás jelentőségére is!**

(szinkrón: leíró nyelvészet, a jelenlegi állapotot vizsgálja; diakrón: történeti nyelvészet, időbeli változások)

**Ami különbség lehet:**

olyan szavak, amik már nem léteznek pl. isa

többféle múlt idő volt pl. monda, adta vala

tővéghangzók lekoptak pl. utu – út, házóá – házul

szavak eredeti alakja pl. az édes szó az íz + es-ből alakult ki

-ra/-re rag ekkor még névutó volt: hodu utu rea (+ szóvégi mgh eltlűnése)

1. **Témakör: A nyelvi rendszer**

**Tétel: Mondattan. A mondat fogalma, szerkesztettsége. A mondatfajták. A helyes mondatszerkesztés a gyakorlatban**

**Feladat: Definiálja a tételben szereplő fogalmakat! Alkosson két különböző szerkezetű, egyszerű, bővített mondatot, és készítsen ágrajzot hozzájuk! Készítsen ágrajzot a következő mondathoz!**

*„Reggel óta úton voltunk régi barátainkkal a térképen kinézett, előre megbeszélt helyre.”*

1. **Témakör: A nyelvi rendszer**

**Tétel: Hangtan. A magánhangzók és a mássalhangzók rendszere, a hangkapcsolódási szabályok**

 **Feladat: Az idézetben kiemelt hangok (!) alapján ismertesse a magyar nyelv hangzóinak alapvető különbségét, valamint szerepét a nyelvi harmónia megteremtésében! Ismertesse a főbb hangkapcsolódási szabályokat, a hangrend és az illeszkedés törvényét! Tegyen - val, - vel ragot a kiemelt főnevekhez, felszólító módjelet az aláhúzott igékhez, és írja le a szóalakokat a papírjára!**

„A szelle***m***i **akadály**ok leküzd***é***sére az író rendelkezésére **áll**nak a fegyverei: a **toll**, a papír és a **notesz**. Olyan ***ő***, mint e***gy*** irodalmi gátőr, aki **Móricz**, **Arany**, **Babits**, **Shakespeare** vagy **Goethe** irodalmi „vízállását” követi. És egyben **tanít**, vagy éppen csak **felterjeszt**i, amit **lát**… Bele**fogódzik** abba, ami jön, ami **vonz**za.”

Magyar nyelv hangzói: magas és mély hangrendűek

magas: e, é, i, í, ö, ő, ü, ű (teniszütő)

mély: a, á, o, ó, u, ú (háború)

é – magas hangrendű, középső nyelvállású

ő – magas hangrendű, középső nyelvállású

m – orrhang, ajakhang, zöngés, nincs zöngétlen párja (egyéb orrhangok: n, ny

gy – zárhang, elülső szájpadláshang

**akadállyal, tollal, notesszel, Móriczcal, Arannyal, Babitscsal, Shakespeare-rel,** **Goethével**

**állj, taníts, terjessz fel, láss, fogóddz bele, vonzd/vonzzad**

1. **Témakör: A nyelvi rendszer**

**Tétel: A morfémák (szóelemek) szerepe és helyes használata a szóalak felépítésében, a szószerkezetek megalkotásában**

**Feladat: Határozza meg a tételben szereplő (aláhúzott) szakszavakat, és bontson szóelemekre legalább 3 szóalakot az alábbi idézetből!**

„Kultúránk, benne irodalmunk magyarul született meg, és ezen a nyelven formálódik tovább, ezért egységesen és egységben kell kezelni”

kultúra + nk: szótő + jel (birtokos személyjel)

magyar + ul: szótő + képző

szül + et + e + tt: szótő (ige) + képző (szenvedő ige) + előhangzó + jel (múlt idő)

forma + ál + ód + ik: szótő (fn) + képző (ige) + ... + rag (E/3)

1. **Témakör: A szöveg**

**Tétel: A szövegtípusok. A továbbtanuláshoz, illetve a munka világában szükséges szövegtípusok, nyelvhasználati színterek**

**Feladat: Nevezze meg a lenti dokumentumot! Sorolja fel a tételben említett szövegtípusokat, emelje ki főbb jellemzőiket, és írjon egy kérvényt iskolai rendezvény engedélyezése tárgyában!**

****

1. **Témakör: A szöveg**

**Tétel: A szövegfonetikai eszközök és az írásjelek kifejező alkalmazása**

**Feladat: Miket nevezünk szövegfonetikai eszközöknek? Az alábbi idézetben tegye ki a megfelelő írásjeleket, és készüljön fel a szöveg hangos, szövegfonetikai eszközöket használó felolvasására!**

Kosztolányi Dezső Őszinteség

Vajon igaz-e a hiedelem ami a költői őszinteségről terjedt el Azt hiszem vaskos félreértésről van szó A költő őszintesége semmi esetre sem a közkeletű szókimondás hanem gyakran ennek megkerülése Egymilliárdnyi részét mondja ki annak ami benne él s szavai épp ezért oly varázsosak mert mögöttük egy egész világ áll mint aranyfedezet Árnyalakok rémlenek föl versében révület sejtelem harag szeretet de sohasem gondolatok A gondolat egyszerűen nem oldódik föl a költészet anyagában ott marad nyersen mint egy darab kő A legrosszabb művészi alkotások telis-telve vannak úgynevezett „gondolatokkal”

1. **Témakör: A retorika alapjai**

**Tétel: A hivatalos felszólalás, a közszereplés főbb nyelvi és viselkedésbeli kritériumai. A beszéd szerkesztettsége, felépítése. A szónoki beszéd fajtái**

**Feladat: Ismertesse a tételcímben szereplő kritériumokat! Állapítsa meg, hogy az alábbi szövegrészlet a nyilvános megszólalások melyik fajtájához tartozik!**

„Tisztelt Hölgyeim és Uraim!

Október 23. a magyar történelemben a győzelem és a diadal napja. Valójában nem levert forradalmat, hanem egy sikerrel megvívott küzdelmet idézhetünk meg ilyenkor. Azt a küzdelmet, amelyet mi magyarok a szocializmus és a szovjet megszállás ellenében a szabadság és a nemzeti függetlenség zászlaja alatt vívtunk.

Hosszú harc volt ez. Hosszú harc volt ez, melynek első, fájdalmas állomása 1956.

Hossz, fájdalmas harc volt ez, de végül, 34 év múltán, a rendszerváltoztatáskor, Magyarország

újjászületésekor beteljesedett Márai Sándor versének jóslata:

„Angyal, vidd meg a hírt az égből, Mindig új élet lesz a vérből.”

Azért jöttünk össze kedves barátaim, hogy hálánkat és köszönetünket kifejezve közösen hajtsunk fejet a szabadságharc mártírjai és ma is köztünk élő hősei előtt.”

1. **Témakör: A retorika alapjai**

**Tétel: Az érvelés műfajai: a tétel, a bizonyítás, a cáfolat, az érv és az ellenérv**

**Feladat: Definiálja a tételben szereplő szakszavakat! Bizonyítsa vagy cáfolja 3 különböző érvtípussal a következő állítást:**

*„Annál jobb, minél több tévécsatorna van.”*

1. **Témakör: Stílus és jelentés**

**Tétel: Az egyszerűbb szóképek köznyelvi és szépirodalmi szövegekben: hasonlat, metafora, metonímia, allegória**

**Feladat: Definiálja, és példákkal támassza alá a fenti három szóképet! Ismerje föl az alábbi idézetben a szóképeket!**

„Földtől eloldja az eget

 a hajnal s tiszta, lágy szavára

 a bogarak, a gyerekek

 kipörögnek a napvilágra;

 a levegőben semmi pára,

 a csilló könnyűség lebeg!

Az éjjel rászálltak a fákra,

Mint kis lepkék, a levelek”

1. **Témakör: Stílus és jelentés**

**Tétel: A társalgási, tudományos és a hivatalos stílus ismérvei**

**Feladat: Az alábbi szöveg alapján fejtse ki a tételben szereplő témát!**

**Pécs Megyei Jogú Város Önkormányzata Közgyűlésének 26/2017. (V.31.) önkormányzati rendelete a Hunyadi János utca – Surányi Miklós út – Vilmos utca – Antónia utca – Kaposvári út által határolt, Bf 210 m feletti sajátos előírásokkal érintett területbe tartozó kisvárosias lakóterületekre vonatkozó változtatási tilalom elrendeléséről**

Pécs Megyei Jogú Város Önkormányzata Közgyűlése az épített környezet alakításáról és védelméről szóló 1997. évi LXXVIII. törvény 21. §-ának (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

1. § A rendelet hatálya a a Hunyadi János utca – Surányi Miklós út – Vilmos utca – Antónia utca – Kaposvári út által határolt, Bf 210 m feletti sajátos előírásokkal érintett területbe tartozó kisvárosias lakóterületeken lévő pécsi 15486, 15488, 15489, 15490, 15492, 15493, 15494, 15495, 15496, 15497, 15498, 15508, 15511, 15512, 15513, 15514, 15521, 15522, 15523, 15524, 15527, 15528, 15529, 15530, 15531, 15532, 15533, 15534, 15535, 15536, 15538, 15539, 15540, 15541, 15542, 15546, 15547, 15548, 15549, 15550, 15551, 15552, 15553, 15555, 15557, 15558, 15559, 15560, 15561, 15564, 15565, 15567, helyrajzi számú ingatlanokra terjed ki.

2. § (1) Pécs Megyei Jogú Város Önkormányzata Közgyűlése Pécs Építési Szabályzata és Szabályozási Terve 1. §-ban meghatározott ingatlanokra vonatkozó készítésének időszakára változtatási tilalmat rendel el.

(2) A változtatási tilalom az 1. §-ban meghatározott ingatlanokra vonatkozóan megalkotott Pécs Építési Szabályzatának és Szabályozási Tervének megállapításáról szóló önkormányzati rendelet hatályba lépésének napján, de legkésőbb e rendelet hatályba lépését követő három év elteltével megszűnik. 3. Ez a rendelet a kihirdetése napján 8.00 órakor lép hatályba.

 Dr. Páva Zsolt s. k. Dr. Lovász István s. k. polgármester jegyző

Záradék : Megalkotta a Közgyűlés 2017. május 30-ai ülésén. Kihirdetve: 2017. május 31-én.

1. **Témakör: Kommunikáció**

**Tétel:** A kommunikáció fogalma és formája: a szóbeliség és az írásbeliség

**Kifejezés eredete:** communicatio (latin) – közzététel, megosztás, megbeszélés

**Kommunikáció:** információ, üzenet átadása

**Feladat**: Mutassa be a tételben szereplő két forma közti különbséget 2-2 példa, összevetés segítségével, válaszában használja fel az alábbi szövegrészletet is!

*„Hozzál még két liter tejet is a boltból, aztán mosogass el! Csók: Anyu”*

1. **Témakör: Kommunikáció**

**Tétel:** Nyelvi és vizuális kommunikáció kapcsolata. Az emberi kommunikáció nem nyelvi jelei és kifejezőeszközei

*„Lógó orral, behúzott nyakkal kullogott el a helyszínről”*

**Feladat**: Mutasson be egy olyan kommunikációs helyzete(ke)t, amelyben a nyelvi közlés mellett (!) a mimikának, fejtartásnak, testtartásnak, tekintetnek, gesztusoknak is jut szerep!

1. **Témakör: Kommunikáció**

**Tétel: Pragmatika**. A sikeres nyelvhasználat gyakorlata: beszédaktusok, az együttműködés elve, udvariassági formák, kommunikációs zavar

Feladat: Értelmezze (esetleg egészítse ki) a következő párbeszédrészletet a lokúció – illokúció – perlokúció fogalmak mentén!

* Becsületszavamra mondom, hogy elviszlek a színházba!
* Jaj, de boldoggá tettél!
1. **Témakör: Kommunikáció**

**Tétel:** A kommunikációs folyamat tényezőinek, céljainak, funkcióinak megértése szövegalkotással

Feladat: A tételben szereplő szakszavak figyelembevételével alkosson 10 mondatos párbeszédet! A dialógus felolvasása után értelmezze is a szövegét a tétel szem előtt tartásával!

1. **Témakör: A szöveg**

 **Tétel: Az intertextualitás**

 **Feladat: Értelmezze a szövegköziség és a vendégszöveg jelenségét irodalmi és nem irodalmi művekben! Válaszában térjen ki az alábbi példára is!**

„Látjátuk feleim szümtükhel, mik vogymuk: isȧ, por ës homou vogymuk…

…Szerelmes brátim! Vimádjomuk ez szëgín embër lilkíért, kit Úr ez napon ez hamus világ timnücë belől menté, kinek ez napon testét tömetjök…”

(Halotti beszéd és könyörgés, 1200 körül)

„Látjátok feleim, egyszerre meghalt
és itt hagyott minket magunkra. Megcsalt.
Ismertük őt. Nem volt nagy és kiváló,
csak szív, a mi szívünkhöz közel álló.
De nincs már.
Akár a föld.
Jaj, összedőlt
a kincstár.” …

„Édes barátaim, olyan ez épen,
mint az az ember ottan a mesében.
Az élet egyszer csak őrája gondolt,
mi meg mesélni kezdtünk róla: "Hol volt..."”

(Kosztolányi Dezső: Halotti beszéd – részlet)

„Látjátok feleim szem’tekkel, mik vagyunk.
Por és hamu vagyunk.
Emlékeink szétesnek, mint a régi szövetek.
Össze tudod még rakni a Margitszigetet?…
Már minden csak dirib-darab, szilánk, avítt kacat.
A halottnak szakálla nőtt, a neved számadat…

…És elszáradnak idegeink, elapad vérünk, agyunk,
Látjátok feleim szem’tekkel, mik vagyunk?
Íme, por és hamu vagyunk.”

(Márai Sándor: Halotti beszéd – részlet, a vers eleje és vége)

19. **Témakör: A magyar nyelv története. A magyar nyelv szókészletének alakulása**

**Tétel:** A szókészlet rétegei: ősi örökség, belső keletkezésű szavak, jövevényszók, nemzetközi műveltségszók, idegen szavak

Feladat: Definiálja a tételben szereplő kifejezéseket, hozzon mindegyikre 3-3 példát, amiből legalább 1 a szövegből legyen!

„*Száz marhája, negyven véka búzája volt a gazdaságban, ha kinyitotta a kapuszárnyakat, kidőlt volna tán minden. Tele volt rogyásig a spájz is. Mindent megevett, de a csokoládét rühellte…”*

ősi örökség marha, ló, megy

belső keletkezésű szavak rühellte (szóalkotás), csobban (hangutánzó),

kérvény (szóképzés)

jövevényszók tyúk (török), asztal, iskola (szláv), sztrájk (angol)

nemzetközi műveltségszók csokoládé, demokrácia, teátrum

idegen szavak spájz, email/ímél, apartheid, fair play

jövevényszavak: már igazodtak a magyar hangtani szabályokhoz, meghonosodtak

idegen szavak: újabb szókölcsönzések, van idegenszerű hangkapcsolat bennük

1. **Témakör: Digitális kommunikáció**

**Tétel: Az információs társadalom hatása a nyelvhasználatra, és az „új szóbeliség” jelensége és jellemzői (skype, chat, sms)**

rövidítés, egyszerűsítés, hangulatjelek, helyesírási hibák, írásjelek hiánya,

**Feladat: A szövegből kiindulva fejtse ki, hogy mi az oka az „írott beszélt nyelv” kialakulásának, és hozzon példákat arra, hogy hogyan hat a mai magyar nyelvre az „új szóbeliség”!**

„Egyre több bizonyítéka van annak, hogy a kétnyelvűség pozitívan hat szellemi képességeinkre: ez akkor is igaz, ha egy nyelv két változatát beszéljük. Ugyanez a helyzet az sms-nyelv esetében: azok a nyelvhasználók, akik képesek ezt használni, csupán bővítik nyelvi repertoárjukat. Ha valaki 1973-ban látott volna egy kollégiumi üzenőfalat 1993-ból, talán nem értett volna minden akkor divatos szlengszót, de a lényeget feltehetően megértette volna. Ha azonban 1993-ban valaki kapott volna egy mai tizenéves által írt tipikus sms-t, a nagy részét aligha értette volna, mivel egy egészen új nyelvezet fejlődött ki azóta.” (Mc. Worther, nyelvész)